# Postopek točkovanja rezultatov preizkusa gibalnih sposobnosti in znanj za vpis v 1. letnik Fakultete za šport v študijskem letu 2021/22

1. Iz postopka se izločijo vsi kandidati, ki niso dosegli uradnega rezultata pri vseh šestih testih.

Od tu naprej poteka postopek ločeno za vsak spol in študijski program.

1. Za vsak test posebej:
   1. izračuna se mesto (1., 2., ...), ki ga je dosegel kandidat;
   2. mesto se pretvori v t.i. normalno vrednost po metodi Blom. Predznak normalne vrednosti se po potrebi obrne, tako da boljši rezultat vedno prinese boljšo normalno vrednost. Ta pretvorba povzroči, da ima vsak test znotraj skupine (spol, program) enako povprečje (0) in standardni odklon (1).
2. Rezultati vseh šestih testov se seštejejo, vsota pa linearno transformira tako, da je najslabši rezultat 1, najboljši pa 100 točk.
3. Tako dobljenemu rezultatu se prišteje morebitni bonus za aktualno kategorizacijo po merilih Olimpijskega komiteja Slovenije (100 točk za perspektivni, mednarodni, svetovni ali olimpijski razred, 30 točk za državni razred in 20 točk za mladinski razred).
4. Samo za študijski program Športno treniranje: izračuna se bonifikacija za morebitno doseženo stopnjo strokovne usposobljenosti za delo v športu: 10 točk za I. stopnjo, 15 točk za II. stopnjo in 30 točk za III. stopnjo oziroma 15. točk za I. stopnjo in 30 točk za II. stopnjo za potrdila izdana po novem Zakonu o športu (ZŠpo-1, UL RS 29/2017). Če bonus za strokovno usposobljenost za delo v športu preseže bonus za naziv športnika, potem se ta bonus upošteva namesto bonusa za naziv športnika. Primer: kandidatu, ki ima hkrati naziv II. stopnje (po novem Zakonu o športu) in naziv športnika mladinskega razreda, se upošteva samo bonus za strokovno usposobljenost za delo v športu (30 točk), ker je ta višji kot bonus za naziv športnika (20 točk).
5. Če rezultat s prištetimi bonusi preseže 100 točk, se spremeni v 100 točk (maksimalno število točk od preizkusa).

Tako izračunane točke so končne za preizkus gibalnih sposobnosti in znanj, ki k skupnim točkam sprejemnega postopka prispevajo 40 %. Uspeh pri maturi prispeva 45 % k skupnim točkam sprejemnega postopka, splošni uspeh v 3. in 4. letniku pa 15 %.

Točke preizkusa fakulteta posreduje vpisni službi Univerze v Ljubljani, ki izračuna končne točke sprejemnega postopka in izdela seznam sprejetih kandidatov.